Pirulaisten marssi
1. Akat Antti Mikkolan,
 mi miehet Huittisten ja Vaasan
 tanterilla verta vuoti,
 viell’ on vaimot voimissaan,
 voi Hurmerintain hurmehella peittää maan.

 Suu kii papit ja Rentolat,
 jo halmeet hulmuu, housut heiluu,
 vinkuu täällä dum-dum-luoti,
 eespäin eukot rientäkää,
 on akkain asevelvollisuusaika tää.

   Kas Lundssonin jo kalju meille hohtaa,
   tuttavahan on verityön mi kohtaa.
   Eespäin eukot rientäkää,
   kas orjuuttajain ikivanha tie on tää.

 Leijonalippu meitä johtaa,
 Mommilan taisteluista rääsyinen.
 Eespäin sä jalo vaate verinen,
 viell’ liehuu akkain alushame entinen.

 2. Alakulju kenraali,
 mi eestä uskon, isänmaan
 käy Taivallahti rinnallansa
 voittoon taikka kuolemaan
 ja rouva Laine kantaa hänen helmojaan.

 Pois pois Tokoit rauhaisat
 ja Mannerit ja Kuusiset
 kun astuupi tää akkain kaarti
 punaisia pistämään
 eest’ lehtopoika Lundssonin ja Sianpään.

   Kas Lundssonin jo kalju meille hohtaa,
   tuttavahan on verityön mi kohtaa.
   Eespäin eukot rientäkää,
   kas orjuuttajain ikivanha tie on tää.

 Leijonalippu meitä johtaa,
 Mommilan taisteluista rääsyinen.
 Eespäin sä jalo vaate verinen,
 viell’ liehuu akkain alushame entinen.

Kasperi Tanttu